OzLabs/hebrew-wiki-articles huggingface dataset:
חיימה, דוכס מדריד

חיימה, דוכס מדריד (בספרדית: Jaime de Borbón y Borbón-Parma; 7 ביוני 1870 - 2 באוקטובר 1931), היה הטוען לכתר ספרד מטעם הקרליסטים והטוען לכתר צרפת מטעם הלגיטימיסטים בין השנים 1909–1931.

==ביוגרפיה==
חיימה נולד ב-7 ביוני 1870 בווה, שווייץ, לקרלוס, דוכס מדריד ולמרגריטה, נסיכת פארמה, בתם של קרלו השלישי, דוכס פארמה ולואיז מארי תרז, נסיכת ארטואה. בילדותו ניהל אביו את המלחמה הקרליסטית השלישית נגד כוחות הממשלה הספרדית, אך ללא הצלחה, ובשנת 1881 נפרדו הוריו, וחיימה חילק את זמנו בין שניהם. בשנת 1887 עלתה ההצעה שחיימה יתחתן עם מרסדס, נסיכת אסטוריאס, בתו של אלפונסו השנים עשר, מלך ספרד, אולם ההצעה לא יצאה אל הפועל. גם ההצעות לחתנו עם מתילדה, נסיכת בוואריה, בתו של לודוויג, מלך בוואריה, פטרישיה, נסיכת קונוט, בתו של הנסיך ארתור, דוכס קונוט וסטראת'רן וזיטה, נסיכת בורבון-פארמה, בתו של רוברטו הראשון, דוכס פארמה לא יצאו אל הפועל. אף בשנים מאוחרות יותר חיזר חיימה אחרי כמה בנות אצולה, אולם אף אחת מההצעות לא יצאה אל הפועל, והוא נשאר רווק עד סוף ימיו.

בשנת 1896 הצטרף חיימה לצבא האימפריה הרוסית, ואף לחם בשורותיו במהלך דיכוי מרד הבוקסרים ובמלחמת רוסיה–יפן. בשנת 1909 מת אביו, וחיימה הוכר על ידי הקרליסטים כחיימה השלישי, מלך ספרד, ועל ידי הלגיטימיסטים כז'אק הראשון, מלך צרפת ונווארה. חיימה עצמו השתמש בספרד בתואר דוכס מדריד, ואילו בצרפת הוא השתמש בתואר דוכס אנז'ו. בעקבות כך התפטר חיימה מתפקידו בצבא הרוסי, אולם ניקולאי השני, קיסר רוסיה דחה את התפטרותו והעניק לו דרגת קולונל, אם כי התיר לו לעזוב את רוסיה.

במהלך מלחמת העולם הראשונה היה חיימה נתון במעצר בית באוסטריה, והיה מנותק מהזרוע הפוליטית של התנועה הקרליסטית שהייתה פרו-גרמנית, בעוד חיימה עצמו שמר על נייטרליות. באפריל 1931 הודח אלפונסו השלושה עשר, מלך ספרד מתפקידו, והוקמה הרפובליקה הספרדית השנייה. ב-23 בספטמבר אותה שנה אירח חיימה בדירתו בפריז את אלפונסו השלושה עשר ואשתו ויקטוריה אאוחניה, נסיכת בטנברג, ויומיים לאחר מכן התארח במלונם בפונטנבלו. הביקורים ההדדיים סימנו קרבה והתפייסות מסוימת בין שני הטוענים לכתר ספרד. שבוע לאחר פגישתו עם אלפונסו, ב-2 באוקטובר, מת חיימה בביתו בפריז, ודודו אלפונסו קרלוס, דוכס סן חיימה ירש את תאריו.

==אילן יוחסין==

==קישורים חיצוניים==

קטגוריה:בית בורבון
קטגוריה:ספרדים שנולדו ב-1870
קטגוריה:נפטרים ב-1931
לוביאנה

לוביאנה (באוקראינית: Луб'яне) הוא כפר במחוז משנה סמיונוב שבמחוז צ'רניגוב באוקראינה. שמו הקדום של היישוב הוא פהר (באנגלית pahar, ביידיש: פאהאר). אוכלוסיית הכפר מנתה בשנת 2001 109 אנשים.

בעבר התקיימה בה קהילה יהודית. בעיר הייתה קהילה של חסידי חב"ד מחסידיו של רבי ישראל נח שניאורסון, אדמו"ר בניז'ין.

== הערות שוליים ==

קטגוריה:מחוז צ'רניהיב: יישובים
קטגוריה:אוקראינה: עיירות יהודיות
קטגוריה:אוקראינה: כפרים
אנדראס גרנקוויסט

אנדראס גרנקוויסט (בשוודית: Andreas Granqvist; נולד ב-3 ביולי 1986) הוא כדורגלן עבר שוודי ששיחק בעמדת הבלם ושימש כקפטן בנבחרת שוודיה. לאורך הקריירה שלו שיחק במספר קבוצות באירופה, וזכור בעיקר עבור הובלת נבחרתו לשלב רבע הגמר של מונדיאל 2018. ב-2017 זכה בפרס כדורגלן השנה בשוודיה.

==קריירת מועדונים==
גרנקוויסט, יליד פוארפ, החל לשחק בגיל צעיר בקבוצה המקומית פוארפ GIF. בשנת 2004 עבר להלסינגבורג, וערך את הופעת הבכורה שלו בליגת העל השוודית באותה שנה. שנתיים מאוחר יותר, בגיל 21 בלבד, מונה גרנקוויסט לקפטן הקבוצה, והוביל אותה לזכייה בגביע השוודי. בינואר 2007 הושאל לקבוצת ויגאן את'לטיק האנגלית, עם אופציה לרכישה. ביוני 2007 חתם גרנקוויסט בוויגאן על חוזה לשנתיים. במרץ 2008, לאחר שלא הרשים במדי ויגאן, הושאל לקבוצתו הקודמת.

ב-9 ביולי 2008 חתם גרנקוויסט על חוזה ל-4 עונות בחרונינגן ההולנדית, ששילמה עבורו 600 אלף פאונד. חודשיים לאחר המעבר להולנד, כבש את שער הבכורה שלו בניצחון 2 - 0 על אוטרכט, כאשר רץ מרחק של 65 מטרים, תוך מעבר של שחקני היריבה. גרנקוויסט כבש שער דומה במשחק האחרון של העונה הסדירה של , בניצחון 1 - 0 על נאק ברדה. ב-3 עונות בחרונינגן שיחק גרנקוויסט ב-104 משחקים, וכבש 24 שערים בכל המסגרות.

ב-15 ביוני 2011 עבר גרנקוויסט למועדון האיטלקי גנואה, בעסקה ששוויה 2 מיליון אירו. לאחר 2 עונות, בהן היה שחקן קבע בסגל גנואה, נמכר לקרסנודאר מליגת העל הרוסית. ב-5 עונות ברוסיה הופיע גרנקוויסט ב-191 משחקים בכל המסגרות, בהם כבש 7 שערים.

ב-28 בינואר 2018 הוכרז כי גרנקוויסט יעבור למועדון בו החל את הקריירה המקצוענית שלו, הלסינגבורג, לאחר מונדיאל 2018. הוא חתם על חוזה ל-3 וחצי עונות, ועם תום חוזהו פרש ממשחק פעיל והחל לשמש כמאמן ספורטיבי בקבוצה.

==נבחרת לאומית==
ב-23 בינואר 2006 ערך גרנקוויסט את הופעת הבכורה שלו במדי נבחרת שוודיה, בתיקו המאופס, במשחק הידידות מול . גרנקוויסט זומן לסגל נבחרתו ליורו 2008, אולם לא ערך הופעות בטורניר זה.

ביורו 2012 פתח גרנקוויסט בשלושת משחקי נבחרתו, שהודחה בשלב הבתים. ביורו 2016 שיחק 90 דקות בכל משחקיה של שוודיה, שהודחה פעם נוספת בשלב הבתים. לאחר הטורניר מונה גרנקוויסט לקפטן הנבחרת, לאחר פרישת הקפטן הקודם, זלאטן איברהימוביץ'.

במשחק הראשון של שוודיה במונדיאל 2018, מול , הוביל גרנקוויסט את נבחרתו לניצחון, כאשר כבש בדקה ה-65 בפנדל את השער היחיד במשחק. בסיום המשחק נבחר לאיש המשחק. במשחק השלישי של שלב הבתים, כבש גרנקוויסט פעם נוספת בפנדל, בניצחון 3 - 0 על , וסייע להעפלתה של שוודיה לשלב שמינית הגמר.

גרנקוויסט זומן לסגל נבחרת שוודיה ליורו 2020 שנערך בקיץ 2021, אך לא ערך הופעות בטורניר.

==תארים==
;הלסינגבורג
* הגביע השוודי - 

;אישיים
* כדורגלן השנה בשוודיה - 

==קישורים חיצוניים==

* 

==הערות שוליים==

קטגוריה:כדורגלנים שוודים
קטגוריה:בלמי כדורגל שוודים
קטגוריה:כדורגלני הלסינגבורג
קטגוריה:כדורגלני ויגאן את'לטיק
קטגוריה:כדורגלני חרונינגן
קטגוריה:כדורגלני גנואה
קטגוריה:כדורגלני קרסנודאר
קטגוריה:כדורגלני נבחרת שוודיה
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים שוודים באנגליה
קטגוריה:ספורטאים שוודים בהולנד
קטגוריה:ספורטאים שוודים באיטליה
קטגוריה:ספורטאים שוודים ברוסיה
קטגוריה:שוודים שנולדו ב-1985
טאמי (שפה)

טאמי היא שפה ממשפחת השפות האוסטרונזיות המדוברת בפי אוכלוסיית איי טאמי ובכמה עיירות בחצי האי הואן במחוז מורובה שבפפואה גינאה החדשה. לשפה 5 תנועות ו-24 עיצורים.

==הערות שוליים==

קטגוריה:שפות אוסטרונזיות
קטגוריה:פפואה גינאה החדשה: תרבות
ג'קפילד

ג'קפילד (באנגלית: Jackfield) היא עיירה על נהר סוורן בעמק איירונברידג' במחוז שרופשייר שבאזור מערב המידלנדס במערב אנגליה. העיירה היא חלק מאתר המורשת העולמית עמק איירונברידג'. בנימוקים להכללתה נכתב ש"ג'קפילד הייתה בעלת משמעות בתעבורה בנהר סוורן, ובייצור מוצרי חימר, ואריחים דקורטיביים".

==גאוגרפיה==
ג'קפילד נמצאת על הגדה השמאלית (הדרומית) של נהר סוורן. העיירה היא ארוכה וצרה משתרעת לאורך כ-1.6 ק"מ מה"גשר החופשי" (Free Bridge) במזרח עד מעבר "גשר הזיכרון" (Memorial Bridge) במערב.

==היסטוריה==
ג'קפילד התפתחה כנמל של ברוסלי (Broseley) ובנטהול (Benthall) שהן עצמן נמצאות ברמה גבוה מעל הנהר.

ב-1605 נבנתה בג'קפילד ב-1605 "מסילת עגלות" (Wagonway ) שהייתה השנייה בבריטניה.

==אתרי העיירה==
* מוזיאון האריחים של ג'קפילד (Jackfield Tile Museum). המוזיאון נמצא במפעל ששימש לייצור אריחים דקורטיביים, ומשמש גם כיום לייצור בקנה מידה קטן של אריחים כאלה בייחוד עבור פרויקטי שחזור, בין השאר בבניין הפרלמנט בלונדון.

==קישורים חיצוניים==

* [https://www.ironbridge.org.uk/// אתר תיירות]
* [http://whc.unesco.org/en/list/371/// ג'קפילד באתר אונסק"ו ]

==הערות שוליים==

קטגוריה:אנגליה: ערים
קטגוריה:שרופשייר
קטגוריה:אנגליה: אתרי מורשת עולמית
מריה דורותיאה, ארכידוכסית אוסטריה

מריה דורותיאה, ארכידוכסית אוסטריה (בגרמנית: Maria Dorothea von Österreich; 14 ביוני 1867 - 6 באפריל 1932), הייתה אשתו של פיליפ, דוכס אורליאן.

==ביוגרפיה==
מריה דורותיאה נולדה ב-14 ביוני 1867 באלצ'וט, ליוזף קרל, ארכידוכס אוסטריה, בנו של הארכידוכס יוזף, פלטין הונגריה שהיה בנו הצעיר של לאופולד השני, קיסר האימפריה הרומית הקדושה, וכיהן כמשנה למלך בהונגריה, ולקלוטילדה, נסיכת סקסוניה-קובורג-גותה, בתם של אוגוסט, נסיך סקסוניה-קובורג-גותה וקלמנטין, נסיכת אורליאן.

ב-5 בנובמבר 1896 התחתנה מריה דורותיאה עם פיליפ, דוכס אורליאן, אך לא היו להם ילדים. לאחר כמה שנים התדרדרו היחסים ביניהם, בעקבות פרשיית האהבים של פיליפ עם הזמרת האוסטרלית נלי מלבה, ומריה דורותיאה חזרה לאחוזת הוריה באלצ'וט. בשנת 1906 ניסה פיליפ לשקם את היחסים ביניהם, אולם היא המשיכה להתגורר באלצ'וט. בשנת 1914 הגישה מריה דורותיאה תביעת גירושין מבעלה, ואכן האפיפיור פיוס העשירי ביטל את נישואי השניים. בשנת 1926 מת בעלה פיליפ, וב-6 באפריל 1932 מתה מריה דורותיאה באלצ'וט.

== אילן יוחסין ==

==קישורים חיצוניים==

* 

קטגוריה:בית הבסבורג
קטגוריה:ילידות 1867
קטגוריה:אוסטריות שנפטרו ב-1932
ESO 270-17

ESO 270-17, נקראת גם עצם פוּרְקָדֶה-פִיגֶרוֹאָה, היא גלקסיה לא-סדורה שנמצאת בקבוצת הכוכבים קנטאור, במרחק של כ-14.4 מיליון שנות אור ממערכת השמש ושייכת לקבוצת קנטאור A. לגלקסיה בהירות נראית מדרגה 11.45 והיא התגלתה ב-27 במאי 1970 על ידי האסטרונום הארגנטינאי קרלוס פורקדה שקרא לה על שמו ועל שם פיגרואה, העוזר שעבד באותו לילה במצפה הכוכבים סרו טולולו בצ'ילה. הגלקסיה נמצאת כ-4 מעלות מערב-צפון-מערב לכוכב ζ בקנטאור וכ-2.3 מעלות מצפון-מזרח לצביר הכדורי ω בקנטאור. כ-3 מעלות מצפון-מערב לה נמצאת קנטאור A ששייכת גם כן לאותה קבוצת גלקסיות. 

==מאפיינים==
הגלקסיה נראית כפס דק וארוך שמשתרע על כ-15 דקות קשת, שממרחקה שקול לאורך של למעלה מ-63,000 שנות אור, כשני שלישים מקוטר שביל החלב. מסתה מוערכת בכ- מסות שמש, כ-2% ממסת שביל החלב. בעבר שיערו שמדובר בגלקסיה ספירלית שקו הראייה אליה מקביל למישור הגלקסיה, אבל מדידת תוצא דופלר של הקרינה הנפלטת לאורכה העלה שהיא אינה מסתובבת, ולכן היא סווגה כגלקסיה לא-סדורה. גלקסיה עם צורה ארוכה וצרה כזו היא מאוד ייחודית ומהווה מעין "שבר גלקסיה", ונראה שמדובר למעשה בשריד של גלקסיה שהתפרקה, ככל הנראה בעקבות התנגשות עם קנטאור A לפני כחצי מיליארד שנים. כתוצאה מההתנגשות התפרקה הגלקסיה הקטנה יותר, הדיסקה שלה יצרה את פס האבק הכהה שחוצה את קנטאור A ונותן לה את הצורה המיוחדת שלה, ליבת הגלקסיה ששרדה את ההתנגשות היא הגלקסיה הננסית הסמוכה NGC 5237 וחלק נוסף שהועף לכיוון אחר יצר את ESO 270-17. בעקבות ההתפרקות נוצרו ב-ESO 270-17 אזורים עם צפיפות גבוהה של גז ואבק וכתוצאה מכך היא עברה תקופה של יצירת כוכבים חדשים בקצב שהולך ופוחת, אך עדיין יש בה כוכבים צעירים רבים יחסית. את הגלקסיה מקיף ענן של מימן נייטרלי (אזור H I) שמסתו כ-5% ממסת הגלקסיה.

==קישורים חיצוניים==

* 

==הערות שוליים==

קטגוריה:קבוצת הכוכבים קנטאור
קטגוריה:קבוצת קנטאור A
קטגוריה:גלקסיות לא-סדורות
יחסי אירלנד–פקיסטן

יחסי אירלנד–פקיסטן הם היחסים הפוליטיים, הכלכליים והתרבותיים שבין הרפובליקה של אירלנד לבין הרפובליקה האסלאמית של פקיסטן.

== סקירה כללית ==
באפריל 2004, כאשר אירלנד כיהנה כראשת המועצה האירופית (גוף בתוכו נכלל האיחוד האירופי), שר החוץ האירי "דיק" רוש, ציין כי על האיחוד האירופי לפעול יחד עם פקיסטן לחיזוק הדמוקרטיה שבה. באותו החודש, פקיסטן הקימה את שגרירותה בדבלין. בדצמבר 2004, שר המסחר הפקיסטני, הומאיון אחטר חאן, פגש את מייקל אהרון, השר האירי לענייני סחר בעת ביקורו בדבלין. חאן הביע שביעות רצון וסקר את שיתופי הפעולה במגזר זה בין המדינות. שני הצדדים דנו על שיפור התנאים הכלכליים והרפורמות הממשלתיות בפקיסטן.

בשנת 2005, אירלנד העניקה סיוע בשווי 5 מיליון יורו לממשלת פקיסטן לאחר רעידת האדמה בקשמיר. באפריל 2007, שתי הממשלות חתמו על מזכר הבנות בדבר הקמת מועצת עסקים פקיסטנית-אירלנדית משותפת. המזכר נחתם על ידי סגן יו"ר מועצת העסקים, השר האירי לענייני מסחר בינלאומי והשגריר האירי באסלאמאבאד בעבר.

קיימת קהילה גדולה של פקיסטנים באירלנד, רובם פעילים בתחום הרפואה בשל מחסור ממושך של רופאים באירלנד.

== יחסים כלכליים ==
* בשנת 2016, שווי הסחורה שיוצאה מאירלנד לפקיסטן הגיעה לסך 89.5 מיליון דולר אמריקאי והיא כללה תרופות, דם של בע"ח או בני אדם, תערובות ריחניות, מוצרי שיער, לתת, אוכל לבעלי חיים, כלים רפואיים, מכשירים אורתופדיים, מחשבים, טלפונים, צנטריפוגות, גבינה, חלב מרוכז, חמאה ועוד. באותה השנה, שווי הסחורה שיוצאה מפקיסטן לאירלנד הגיעה לסך 74.4 מיליון דולר אמריקאי והיא כללה תבלינים, אורז, מצעים, וילונות, בגדים וחליפות לגברים ונשים, מוצרים אפויים, מיצי פירות, ציוד ספורט, כלים רפואיים, צינורות ברזל, נעלי עור, בגדי עור, חלקי רכב ומטוסים ועוד.

== ייצוג ==
* אירלנד מיוצגת בפקיסטן בדרג הקונסולרי על ידי קונסוליה בקראצ'י, וכן השגרירות המייצגת את אירלנד נמצאת באנקרה, בירת טורקיה.
* פקיסטן מיוצגת באירלנד על ידי שגרירות שהיא מחזיקה בדבלין, בירת המדינה.

==קישורים חיצוניים==

== הערות שוליים ==
מרפאה

צילום פנים של מרפאה טיפוסית, שנת [[1930.]]
מרפאת [[שירותי בריאות כללית בשכונת גבעת נשר בעיר נשר]]
מִרְפָּאָה או קליניקה היא מתחם המשמש לשירותי רפואה. מרפאות מסוגלות להעניק טיפול מיידי ופשוט יחסית, במקרים בהם אין צורך בשירותי בית חולים.

== סוגי שירותים ==

ברמה הבסיסית ביותר, מרפאות כוללות בעיקר חדרי רופאים על ציודם, המאפשרים ביצוע בדיקות בסיסיות. ככל שמרפאה משוכללת יותר היא כוללת שירותים נוספים - חדר אחיות, מוקד חרום, טיפול אמבולטורי, אמצעי דימות ואף חדרי ניתוח המאפשרים ביצוע תהליכי ניתוח פשוטים יחסית.

השוני המהותי של מרפאות מבתי חולים הוא שבמרפאות אין אפשרות לאשפוז מטופלים אלא רק לטפל בהם במקום.

== הפעלה ==

מרפאות יכולות להיות בבעלות פרטית או ציבורית. בישראל מופעלות מרפאות רבות בידי קופות החולים השונות.

לעיתים המרפאה ממוקמת במבנה ייעודי למרפאה, ולעיתים ממוקמות מרפאות בבנייני משרדים, מבנים מסחריים ואף בבתים פרטיים. 

== סוגים ==

* מרפאת מומחים - מרפאה המרכזת חדרי רופאים של רופאים מתחומי התמחות שונים.
* מרפאת שיניים - מרפאה העוסקת ברפואת שיניים.
* מרפאה אזורית - מרפאה כללית, קטנה יחסית הכוללת מגוון מצומצם של רופאים ושירותי אחיות.
* מרפאה מחוזית - מרפאה המעניקה שירותים לתחום גאוגרפי רחב, ותכלול בדרך כלל מגוון רחב של רופאים ואמצעי דימות.
* מרפאת חוץ - מרפאה שנמצאת בתחום בית חולים ומופעלת על ידו, ומטפלת גם בחולים שאינם מאושפזים בבית החולים.

==קישורים חיצוניים==

* 

*
קטגוריה:ארגוני רפואה ובריאות
קטגוריה:תשתיות בריאות: טיפול
רנו PR180.2

רנו PR180.2 (בצרפתית: Renault PR180.2) הוא אוטובוס ארוך, (אוטובוס מפרקי או אוטובוס אקורדיון) מתוצרת חטיבת הרכבים המסחרים והמשאיות של רנו ("Renault Trucks" ) חברת בת של יצרנית הרכב הצרפתית רנו אשר יוצר בין השנים 1985–1993.

27 יחידות מדגם "רנו PR180.2" יוצאו לאוסטרליה בין התאריכים 23 בדצמבר 1987 ל-23 באוגוסט 1989.

==מפרט טכני==
* אוטובוס אקורדיון
* דלתות 2-3
* מושבים: 65 - 80
* דלתות כניסה/יציאה: מדרגות "High-floor" 
* מדרגות קדמיות - גובה 35 ס"מ מרצפת הכביש
* מדרגות אחוריות - גובה 35 ס"מ מרצפת הכביש
* מערכת היגוי - היגוי כוח מסוג "Steering ZF Power Assisted"
* קיבולת מכל דלק: 360 ליטר
* מערכת חשמל: 24 וולט, אלטרנטור ("Alternator" ) - 120 אמפר
* צמיגים: 275/70x22.5
* בלמים: 6 x תוף ABS 
* מיזוג אוויר
* חימום: בקתת נהגים - אחת, לאורך קרוניות האוטובוס - שלושה 
* חלונות - זכוכית מלוכדת כהה
* רדיו - AM /FM
* ריצוף פירלי (Pirelli)
* 16 כפתורים - לעצירה (סימון לנהג על ידי נוסעים)

==דורות ==
* דור ראשון - mk1 
* דור שני - mk2

== תמונות ==
<gallery mode="packed" heights="140">
קובץ:JW Bolton bodied Renault PR180.2 Transperth (01).JPG | "רנו PR180.2"
קובץ:JW Bolton bodied Renault PR180.2 Transperth (02).jpg| "רנו PR180.2"
קובץ:JHM-1985- PR100.R - Grenoble.jpg | "רנו PR180.2" שנת 1985
קובץ: TUR PR1802 Inside.jpg| "רנו PR180.2" - מבט לתוך הרכב
קובץ:Le 731 rue Pierre Maitre.jpg | "רנו PR180.2"
קובץ:Le 731 au dépôt Joba de Metz.jpg | "רנו PR180.2"
קובץ:Le 731 rue Charbonneaux à Reims.jpg | "רנו PR180.2"
קובץ:TUR PR1802 Profil.jpg | "רנו PR180.2"
קובץ:Bus Sotra Industries.jpg | "רנו PR180.2"
</gallery>

==ראו גם==
* רנו
* רנו FR1
* רנו R312
* אוטובוס ארוך

==לקריאה נוספת==
* [https://www.google.co.il/search?q=Renault+PR180.2&tbm=isch&source=iu&ictx=1&fir=ytWTngMTKFhzAM%253A%252CkkWi2GlKYYA5VM%252C_&usg=__IQgXcBEPbSpg6nGmAJn5Nq_na_s%3D&sa=X&ved=0ahUKEwj7uO7c8_XbAhVBbFAKHaOXD_UQ9QEIPDAE#imgrc=ytWTngMTKFhzAM: דגמי "רנו PR180.2" - תמונות]

==קישורים חיצוניים==

* 

==הערות שוליים==

קטגוריה:דגמי אוטובוסים
PR180.2
קטגוריה:כלי רכב שהושקו ב-1985
קטגוריה:כלי רכב צרפתיים
קטגוריה:אוטובוסים מפרקיים
יחסי הממלכה המאוחדת – פקיסטן

[[ראש ממשלת פקיסטן יוסוף רזא גילאני (מימין) עם ראש ממשלת בריטניה דייוויד קמרון (משמאל) בשנת 2012]]
יחסי הממלכה המאוחדת–פקיסטן הם היחסים הדיפלומטיים בין הממלכה המאוחדת לבין פקיסטן. שתי המדינות הן חברות חבר העמים והאומות המאוחדות.

==היסטוריה==
ההיסטוריה של פקיסטן המודרנית מתחילה בקולוניה הבריטית של הודו, כאשר המוסלמים דרשו מדינה משלהם. בין התומכים הראשונים ברעיון היה הסופר והפילוסוף עלאמה מוחמד אקבאל, שחשב שיש צורך במדינה המוסלמית בתת-היבשת ההודית, הנמצאת תחת השפעה הינדית חזקה. מוחמד עלי ג'ינה, אשר מכונה בפקיסטן "מנהיג דגול" ו"אבי האומה" הנהיג את הליגה המוסלמית בהודו ועוד לפני סיום השלטון הבריטי, הציע רפורמה חוקתית בת ארבע עשרה נקודות, לשמירת זכויות המוסלמים בהודו לאחר שתושג עצמאותה של המדינה.

ג'ינה אימץ כבר ב"הצהרת לאהור" ב-1940 את רעיון יצירת מדינה מוסלמית נפרדת. הליגה המוסלמית קיבלה את רוב קולות המוסלמים בבחירות שנערכו בהודו בשנת 1946, וג'ינה פתח בגל שביתות ומחאות על מנת להוביל להקמת מדינה מוסלמית בחלק של הודו. גל המחאות שהוביל הידרדר לאלימות. כישלון הקואליציה של מפלגת הקונגרס והליגה המוסלמית הביא את הצדדים לפנות אל הבריטים בבקשה לאשר את חלוקתה של הודו. כך הוביל ג'ינה לחלוקת הקולוניה ההודית לשתי מדינות נפרדות - הודו ופקיסטן. פקיסטן הכריזה על עצמאותה ביום בו הסתיים השלטון הבריטי בהודו, 14 באוגוסט 1947.

בתחילה התקיימה המלוכה הפקיסטנית, אולם ב-23 במרץ 1956 היא הפכה לרפובליקה, אם כי היא נשארה חברה בחבר העמים הבריטי. במהלך מלחמת אפגניסטן השתתפה בריטניה בלחימה נגד הטליבאן, תוך שהיא מקבלת סיוע ואפשרות להחזקת בסיסים בפקיסטן.

==יחסים דיפלומטיים==
פקיסטן מחזיקה בבריטניה נציבות עליונה בלונדון, ו-4 קונסוליות בברמינגהאם, ברדפורד, גלאזגו ומנצ'סטר. מאידך, בריטניה מחזיקה בפקיסטן נציבות עליונה באסלאמאבאד ו-2 קונסוליות בקראצ'י ולאהור.

==קישורים חיצוניים==

== הערות שוליים ==
התאומות ג'מאל

התאומות ג'מאל הוא שם במה של שתי אחיות שנודעו כרקדניות בטן במצרים בשנות ה-50 ובשנות ה-60 של המאה העשרים. שמן האמיתי של האחיות היה הלנה וברטה אלפרט, והן הסתירו את מוצאן היהודי. הן נודעו כתאומות אף שהלנה הייתה מבוגרת בשנתיים מברטה.

==קורות חיים==
פישל אלפרט, אביהן של האחיות, היה מוזיקאי מצ'רנוביץ שבבוקובינה, אוסטרו-הונגריה, שעבר לבירה וינה, שם היה כנר בתזמורת הסימפונית של וינה. בסוף שנות ה-20 היגר לאלכסנדריה שבמצרים, שם נישא לז'ני (ג'אנין), זמרת אופרה, בת למהגרים יהודים מאירופה. בתם הלנה נולדה ב-1930 ובתם ברטה נולדה ב-1932. במלחמת העולם השנייה עברה המשפחה לקהיר. בילדותן למדו האחיות בלט וריקודים מזרחיים. הן החלו להופיע בסרטים, בין השאר לצד מוחמד עבד אל-והאב ותחיה כאריוכא. הן הופיעו בשמות במה: לילה ולאמְיָה – וגם ליז ולין ג'מאל. בכל הופעותיהן הקפידה אמן להשגיח עליהן.

בנוסף למצרים הן הופיעו במדינות רבות, בהן סינגפור, הודו, סין, יפן, הפיליפינים, טורקיה, תאילנד, קמבודיה וסרי לנקה. הן הופיעו גם בסרט ההודי "בת היהודי" (Yahudi Ki Ladki).

בסוף 1957, כשהאחיות היו יחד עם אמן בהופעות במזרח הרחוק, קיבלו מאביהן מברק ובו נתבקשו שלא לשוב למצרים, משום שהן חשודות בריגול. הן עברו לארצות הברית, שם המשיכו להופיע עד לנישואיהן. לאחר שנישאו עסקו בהוראת ריקודי בטן.

הלנה נפטרה בלונג איילנד ב–1992. ברטה נפטרה בקונטיקט ב–2016.

ארכיון התאומות ג'מאל שמור בספרייה הלאומית<ref></ref>

==קישורים חיצוניים==
* 
* 
* [https://www.jewishinsandiego.org/jewish-community-news/the-egyptian-belly-dancing-sisters-with-a-secret-jewish-identity תיאור פעילות אחיות ג'מאל]

==הערות שוליים==

קטגוריה:רקדניות בטן
קטגוריה:רקדנים מצרים
קטגוריה:רקדניות יהודיות
קטגוריה:שחקנים ילדים יהודים
קטגוריה:אמנים יהודים מצרים
קטגוריה:אמנים יהודים הידועים בשם במה
קטגוריה:מהגרות לארצות הברית
קטגוריה:שחקני קולנוע וטלוויזיה יהודים מצרים
ד'ארטניאן

פסל של ד'ארטניאן ב[[מאסטריכט]]
כתב יד מ-1672 חתום על ידי ד'ארטניאן
זכרונות ד'ארטניאן
ד'ארטניאן (בצרפתית: D'Artagnan) הוא שמה של דמות ספרותית המככבת בכמה מספריו של אלכסנדר דיומא האב ומבוססת על דמותו של המוסקטר הצרפתי שארל דו בָּה או דה בה קסטלמור ד'ארטניאן (בצרפתית: Charles de Batz-Castelmore d'Artagnan), שהיה קפטן מוסקטרים בשירותו של המלך הצרפתי לואי ה-14, מפקד הפלוגה הראשונה של חטיבת המוסקטרים.

== הדמות ההיסטורית ==
ד'ארטניאן נולד כנראה בשנים 1611–1623 במבצר קסטלמור, במחוז לופיאק, שבגסקוניה, בדרום מערב צרפת ונהרג ב־25 ביוני 1673, במסטריכט, במהלך מלחמת הולנד–צרפת.

בהמלצת קרוב משפחה בעל דרגת פיקוד בין המוסקטרים, גויס ד'ארטניאן למשמר המלכותי ושירת ביחידות שונות ובכמה מערכות צבאיות. המלך הכיר אותו וסמך עליו, לכן הטיל עליו משימות עדינות, כמו מעצר/ליווי של נכבדים מסוימים ובהם גם הקרדינל מאזארן וניקולא פוקה, שהיה שר האוצר והאיש העשיר ביותר בצרפת — ד'ארטניאן ביצע זאת היטב וכך גם התקדם בדרגות.

ד'ארטניאן ייחס לעצמו תואר אצולה, כנראה ללא ביסוס אמיתי ולאחר מותו נפתחו משפטים נגד בניו על השימוש בתואר האצולה. המלך, שזכרו של ד'ארטניאן היה יקר לו, דאג להפסיק את המשפטים.

== הזכרונות המזויפים ==
העיתונאי והסופר גאסיין דה קורטיל דה סנדרה (1644 - 1712) השתמש לאחר מות ד'ארטניאן בחלק מידיעותיו על תולדות חייו, כדי לחבר את זכרונותיו כביכול. דה קורטיל הירשה לעצמו תחת אצטלת ה"זכרונות" לגבב סיפורי אהבים, אנקדוטות והרפתקאות שהיו או לא היו ופרסם אותם בכמה נובלות: Mémoires de M.L.C.D.R., 1687; Mémoires de M. d'Artagnan, 1700; Mémoires de M. de B.; 1711.

== דיומא האב וספרי קורטיל ==
הסופר אלכסנדר דיומא האב, שקרא את ספרי דה קורטיל, בנה על דמויותיהם של ד'ארטניאן ורעיו את ספריו הנודעים "שלושת המוסקטרים", "אחרי עשרים שנה" ו"הוויקונט דה בראז'לון". דמותו של ד'ארטניאן בספרי דיומא שונה מדמותו בספרי קורטיל, ולדעת היסטוריונים היא קרובה יותר לדמות ההיסטורית.

ספרי דיומא זכו לתפוצה גדולה מאוד ותורגמו לשפות רבות. על בסיס ספריו הופקו סרטים רבים, דוגמת שלושת המוסקטרים (סרט, 1921), בהם מככב ד'ארטניאן, ודמותו זכתה לחיקויים רבים.

== קישורים חיצוניים ==

* 

קטגוריה:צרפתים
קטגוריה:שלושת המוסקטרים: דמויות
קטגוריה:ילידי 1611
קטגוריה:נפטרים ב-1673
ואם פרידה (שיר)

"ואם פרידה" הוא סינגל שהוקלט על ידי הזמרת הישראלית דיקלה, מתוך אלבומה הרביעי בעל אותו השם, ואם פרידה. השיר יצא לאור ב-24 בפברואר 2014, כסינגל הראשון מתוך האלבום, תחת חסותה של חברת התקליטים "Helicon Music - הליקון".

עם יציאתו נכנס השיר אל המקום ה-1 ברוב מצעדי הפזמונים השבועיים בישראל, ובין היתר ברשת ג', ומדיה פורסט.

== רקע וכתיבה ==
השיר נכתב על ידי דיקלה, הולחן על ידי דיקלה ועידו אוחיון והופק על ידי דיקלה, אוחיון ורוני בראון. השיר משלב בתוכו שלושה סגנונות אשר מאפיינים את מרבית שיריה של דיקלה; מוזיקה ים תיכונית, ערבית ומערבית.

על השיר אמרה דיקלה כי: "המנגינות והמילים עושות בי כרצונן. אני עומדת חזקה וחלשה, מתערבבת בהן וסוערת עד שמתאחדת איתן ושרה. ואז אני מבינה שמניגון אחד אני יוצאת אל העולם. השיר 'ואם פרידה' הוא אחד מניגוני לבי מתוך אלבום שכולו מנגינה אחת ארוכה שלא נגמרת לי".

== הצלחה ==
השיר זכה להצלחה רבה כאשר האודיו שפורסם ביוטיוב צבר קרוב ל-8 מיליון צפיות, ובכך הפך לנצפה ביותר של דיקלה.

בנוסף לכך, השיר היה לשיר ה-6 המושמע ביותר בישראל לשנת 2014, עם כ-1,243 השמעות בסך הכל, ואף דיקלה בעצמה נכנסה לרשימת האמנים המושמעים ביותר בישראל לאותה השנה עם קרוב ל-1,600 השמעות בסך הכל.

במצעדי סוף השנה הצליח השיר להיכנס אל המקום ה-4 במצעד השנתי של רשת ג'.

== וידאו קליפ ==
במקום ווידאו קליפ מלא אשר היה צריך לצאת לשיר, הוחלט כי יעלה ליוטיוב אודיו רשמי של השיר, בו נראית גם עטיפתו של הסינגל, ובו מוצגות גם מילותיו. בעטיפה ניתן לראות את שם השיר ושמה של דיקלה, את רגלה עם מגף בצבע שחור וגם חלק משמלה אדומה.

האודיו זכה להצלחה רבה, ונכון למאי 2023, מונה הצפיות שלו עומד על למעלה מ-12 מיליון צפיות.

== גרסאות כיסוי ==
לשיר בוצעו עשרות גרסאות כיסוי, ביניהן ניתן למנות את גרסתם של:
* רותם כהן, שביצע את השיר בשנת 2014 בתוכנית "בני ברדיו" של בני בשן.
* מאור אדרי, שביצע את השיר בשידור חי בגלגלצ בשנת 2016.
* ג'ולייטה, שביצעה את השיר בתוכנית "הכוכב הבא לאירוויזיון", באחד מהאודישנים שלה.
* סתיו וקנין, שביצעה את השיר בתוכנית "הכוכב הבא לאירוויזיון" גם כן, באודישן הראשון שלה.
* אלקנה מרציאנו, שביצע את השיר בליווי נגינת פסנתר בשנת 2017.
* דורון מירן, שהקליט והוציא את השיר כסינגל בשנת 2017.
* מירי מסיקה, שביצעה את השיר ביחד עם דיקלה בהופעה משותפת.
* ליאור סרוסי, שביצעה את השיר באודישן שלה בתוכנית "The Voice ישראל".
* חוני אסור, שביצע את השיר בשלב ה-"Live" של התוכנית "אקס פקטור ישראל".

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים שהולחנו על ידי דיקלה
קטגוריה:שירים שהולחנו על ידי עידו אוחיון
קטגוריה:שירים שהופקו על ידי דיקלה
קטגוריה:שירים שהופקו על ידי עידו אוחיון
קטגוריה:שירים שהופקו על ידי רוני בראון
קטגוריה:שירים על מכתבים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
יחידות ההגנה של הנשים

"יחידות ההגנה של הנשים" (באנגלית: Women's Defense Units,  בכורדית Yekîneyên Parastina Jin או YPJ, מבוטא Yuh-Pah-Juh, ערבית وحدات حماية المرأة תעתיק Wahdat Himayat al-Mar'a) הוא ארגון צבאי כורדי-סורי של נשים בלבד שהגיעו מקבוצות לאום שונות - כורדיות, ערביות, אשוריות, צ'רקסיות וכן מתנדבות מלאומים אחרים.

YPJ הוא המקבילה הנשית של היחידות להגנת העם (כורדית Yekîneyên Parastina Gel, YPG). YPJ ו-YPG יחד הם הזרוע הצבאית של המפלגה הדמוקרטית המאוחדת בסוריה (PYD), הנוטלת חלק במלחמת האזרחים בסוריה בניסיון להגן על עצמאות כורדיסטן הסורית, ועל כן נלחמת הן במשטרו של בשאר אל-אסד המנסה לספח בחזרה את האזור והן בקבוצות המזוהות עם המדינה האסלאמית.

ככוח צבאי כפופות שתי היחידות כיום לארגון הגג הכוחות הסוריים הדמוקרטיים (SDF).

== היסטוריה ==
הארגון צמח מתוך תנועת ההתנגדות הכורדית. הגדוד הראשון הוקם בתחילת מרץ 2013 בעיר ג'ינדריס. לאחר שבוע הוקמו שלושה גדודים נוספים.

בסוף 2014 מספר הלוחמות הוערך בין 7,000 ל-10,000 בין הגילאים 18 עד 40. עד נובמבר 2016 המספר עלה ל-20,000. במרץ 2017 המספר הוערך ב-24,000.

YPJ וארגון האח שלו, ה-YPG, חברו בלחימה כנגד קבוצות שניסו להביא את מלחמת האזרחים לתוך כורדיסטן הסורית, כגון המדינה האסלאמית. הקרב הידוע ביותר שלהם הוא בקרב ההגנה על כובאני שבו נחלו הצלחה מרשימה בשנת 2014 לאחר לחימה קשה ביותר.

הארגון פועל גם מחוץ לגבולות סוריה, ולא רק עבור האוכלוסייה הכורדית. כך למשל הציל הארגון ב 2014 בעיראק אלפי יזידים שהיו נתונים במצור של דאעש על הרי סינג'אר.

בשנת 2015 הצטרף הארגון לכוחות הסוריים הדמוקרטיים (SDF) במאבק כנגד האיום המשותף מצד ארגוני הטרור האסלאמיים הסוניים דאעש וג'בהת א-נוסרה.
הלוחמת [[אסיא ענתר לצד לוחם כורדי במהלך המלחמה]]

== לוגיסטיקה ==
YPJ ו-YPG גם יחד מסתמכים על קהילות מקומיות לאספקת מצרכים ומזון, בעוד שנשק וציוד רפואי הם מקבלים בעיקר מארצות הברית. במהלך המצור על כובאני ארצות הברית העבירה אליהם 24 טונות של נשק קל ותחמושת, כמו גם 10 טון של ציוד רפואי.

== אידאולוגיה ==
צלפית YPJ במהלך הקרב על א-רקה|טקסט=]]
YPJ תומכת באידאולוגיה של מנהיג הכורדים בטורקיה, עבדוללה אג'לאן הקורא להקמת קונפדרציה דמוקרטית לטובת הכורדים באזור. נשים המבקשות להצטרף ליחידה חייבות להשקיע לפחות חודש בתרגול טקטיקות צבאיות ובלימוד המדיניות של אג'לאן. כמו כן הן עוסקות בתורתו הפמיניסטית של אג'לאן המכונה בכורדית jineolojî, כלומר "מדע הנשים".לוחמת YPJ ב[[מדים|טקסט=]]הארגון זכה לשבחים על ידי פמיניסטיות בהתמודדות עם נושאי מגדר בחברה מסורתית ובהגדרה מחדש את תפקידי הנשים באזור. רוז'דה פלאט, אחת מהמפקדות הבכירות בארגון, היא פמיניסטית מוצהרת, ומטרתה להוביל שינוי חברתי במזרח התיכון באמצעות שוויון בין המינים ושחרור הנשים הכורדיות והערביות מהמגבלות המוטלות עליהן בחברה המסורתית, הערבית והכורדית.

==קישורים חיצוניים==

* 

== הערות שוליים ==

קטגוריה:כורדיסטן: ארגונים
קטגוריה:יחידות צבאיות
קטגוריה:כורדיסטן: צבא וביטחון
קטגוריה:ארגוני נשים
קטגוריה:תנועות בדלניות
קטגוריה:צבא: נשים
Jelcz PR110D

Jelcz PR110D הוא אוטובוס מתוצרת יצרנית המשאיות והאוטובוסים הפולנית Jelcz אשר יוצר בין השנים 1984–1992

מפעלי היצרן מוקמו ב-"Jelcz-Laskowice" (ליד העיר אולאווה), פולין.

==דגמים ורמות גימור==

* סטנדרט - 51 מושבים (Standard)
* לוקס - 46 מושבים, נרכש בעיקר על ידי חברות תיירות וחברות ממשלתיות (Lux)

=="Jelcz PR110D"==

* אוטובוס נמוך-רצפה
* 2 דלתות כניסה/יציאה.
* בלם המנוע הופעל באופן פנאומטי.
* מכל דלק - 250 ליטר.
* מתחת לרצפת הקרקע - פתחי מטען רחבים עם קיבולת של 6 מ"ק.

== תמונות ==
<gallery mode="packed" heights="140">
קובץ:Jelcz PR110D.JPG | דגם "Jelcz PR110D"
קובץ:Jelcz bus on 3 Maja avenue in Kraków (1).jpg | דגם "Jelcz PR110D"
קובץ:Jelcz bus on 3 Maja avenue in Kraków (2).jpg | דגם "Jelcz PR110D" 
קובץ:Jelcz bus on 3 Maja avenue in Kraków (3).jpg | דגם "Jelcz PR110D"
קובץ:Jelcz bus on 3 Maja avenue in Kraków.jpg | דגם "Jelcz PR110D"
</gallery>

==ראו גם==
* אוטובוס
* Jelcz M125M

==לקריאה נוספת==
* [http://czgk.pl/categories.php?cat_id=2750&sessionid=29706e73cd0150c41e4554de849e8b3a דגמי "Jelcz PR110D" - תמונות] (czgk.pl/categories.php)

==קישורים חיצוניים==

* 
* 
* 

==הערות שוליים==

קטגוריה:דגמי אוטובוסים
קטגוריה:כלי רכב שהושקו ב-1984
קטגוריה:כלי רכב המיוצרים בפולין
אופליה המברדזומיאן

Ofelya קרפטי המברדזומיאן (בארמנית: Օֆելյա Կարապետի Համբարձումյան; 9 בינואר 1925 – 13 ביוני 2016) הייתה זמרת פולק ארמנית.

== ביוגרפיה ==
המברדזומיאן נולדה בירוואן, בארמניה הסובייטית, ב-9 בינואר 1925. מגיל צעיר היא נודעה בשל קולה היפה. היא למדה פיתוח קול במכללה למוזיקה על שם רומנוס מליקיאן. ב-1944, היא הייתה לסולנית של אנסמבל של כלי המוזיקה העממית של רדיו ארמניה.

הרפרטואר שלה כלל מוזיקה קלאסית ארמנית, מוזיקת "אשוג" (שירי משוררים ארמנים) ושירי עם. היא הייתה במיוחד מוכרת בשל ביצועיה לשירי האשוג סאיאת נובה, והיא גם ביצעה שירים קלאסיים של פהראד, הבאסי, ושראם. היא גם שרה ביצועים לשירי של אשוגים מודרניים, ביניהם שאהן, הבאסי, ואשות. היא הייתה לעיתים קרובות המבצעת הראשונה של שיריהם.

המברדזומיאן נפטרה ב-13 ביוני 2016.

== פרסים ==
אמני העם הארמני, של הרפובליקה הסובייטית הסוציאליסטית הארמנית (1959)

מדליית מסרופ משטוץ לתרומה משמעותית לאמנות השירה הארמנית.

==קישורים חיצוניים==

== הערות שוליים ==

קטגוריה:זמרות ארמניות
קטגוריה:ילידות 1925
קטגוריה:נפטרות ב-2018
קטגוריה:נפטרים ב-2018
אליו סיסה

אליו סיסה (בצרפתית: Aliou Cissé; נולד ב-24 במרץ 1976) הוא מאמן סנגלי ושחקן לשעבר המאמן את נבחרת סנגל. לאחר שהחל את הקריירה שלו בצרפת, הוא שיחק עבור מועדוני העיר בירמינגהם ופורטסמות'. סיסה היה קשר הגנתי ומדי פעם, שיחק כבלם.

בין 2012 ל–2013 היה עוזר המאמן של נבחרת סנגל עד גיל 23, ובין 2013 ל–2015 שימש כמאמנה. מאז 2015 מאמן את נבחרת סנגל בכדורגל. בשנת 2019 עלה עם סנגל לגמר גביע אפריקה לאומות ושם הפסיד 0–1 לאלג'יריה.

ב-6 בפברואר 2022 זכה עם נבחרת סנגל בגביע אפריקה לאומות.

==קישורים חיצוניים==

קטגוריה:כדורגלנים סנגלים
קטגוריה:מגני כדורגל סנגלים
קטגוריה:קשרי כדורגל סנגלים
קטגוריה:כדורגלני ליל
קטגוריה:כדורגלני סדאן
קטגוריה:כדורגלני פריז סן-ז'רמן
קטגוריה:כדורגלני מונפלייה
קטגוריה:כדורגלני ברמינגהאם סיטי
קטגוריה:כדורגלני פורטסמות'
קטגוריה:כדורגלני נים
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2002
קטגוריה:כדורגלני מונדיאל 2002
קטגוריה:כדורגלני גביע אפריקה לאומות 2004
קטגוריה:מאמני כדורגל
קטגוריה:ספורטאים סנגלים בצרפת
קטגוריה:ספורטאים סנגלים באנגליה
קטגוריה:סנגל: אישים בספורט
קטגוריה:ילידי 1976
מחירון דקל

מחירון דקל הוא מחירון לאומדן עלויות בענף הבנייה. המחירון מופק על ידי קבוצת דקל והוא נחשב למחירון המקובל בענף הבנייה.

המחירון מפרט עלויות בנייה שונות.

חברת דקל מפרסמת מחירון לבניית בית פרטי, מחירון לעבודות בנייה ותשתית, מחירון שיפוצים ועלויות שינויי דיירים (עלויות ביצוע עבודות נוספות מעבר למפרט הטכני שמובצעות ידי קבלן דירות עבור רוכשי הדירה, או קבלת זיכוי על עבודות שלא בוצעו על ידי הקבלן אך מופיעות במפרט הטכני של הדירה).

במכרזים ובחוזים בתחום הבנייה נעשה פעמים רבות שימוש במחירון זה כבסיס לאומדן עלויות. המחירון מוצג באופן מקוון בתשלום.

==ראו גם==
* מחירון לוי יצחק

==קישורים חיצוניים==
* [https://www.dekel.co.il/ אתר קבוצת דקל]

==הערות שוליים==

קטגוריה:ישראל: כלכלה
קטגוריה:ישראל: דיור
יחסי לבנון–פקיסטן

יחסי לבנון–פקיסטן הם היחסים הפוליטיים, הכלכליים והתרבותיים שבין הרפובליקה הלבנונית לבין הרפובליקה האסלאמית של פקיסטן. שתי המדינות הן חברות מלאות בארגון המדינות הבלתי-מזדהות והארגון לשיתוף פעולה אסלאמי.

בשנת 2017, שגרירות לבנון בפקיסטן הצהירה כי היחסים בין המדינות הם יחסים הדדיים, וממשלת לבנון מביעה רצון בהגברת שיתוף הפעולה בעיקר במגזרי הכלכלה והסחר.

== יחסים כלכליים ==
* בשנת 2016, שווי הסחורה שיוצאה מלבנון לפקיסטן הגיעה לסך 3.02 מיליון דולר אמריקאי והיא כללה ערכות ייצור חשמליים, מעגלים משולבים, מכונות הצתה חשמליות, פיגמנטים לא מימיים, חומרים מודפסים, חסה, סיגריות, בשר בקר, בשר כבשים, שמן עזים, סרטנים, מים בטעמים, פירות ואגוזים מעובדים, מכסי פלסטיק, בגדים משומשים ועוד. באותה השנה, שווי הסחורה שיוצאה מפקיסטן ללבנון הגיעה לסך 28.8 מיליון דולר אמריקאי והיא כללה אורז, בגדים, חליפות, וילונות, רהיטים לבית, קמח חיטה, אורז, צינורות גומי, אלכוהול, חוברות, סכיני גילוח, מוצרי שיער, שיש, מכונות כביסה, סרטנים, ריבות, בלוקים מברזל ועוד.
* בשנת 2015, שווי הסחורה שיוצאה מלבנון לפקיסטן הגיעה לסך 3.02 מיליון דולר אמריקאי והיא כללה ערכות ייצור חשמליים, מעגלים משולבים, עור כבשים, בשר בקר, בשר כבשים, שמן עזים, בגדים משומשים, מיץ פירות, רהיטים, גרוטאות אלומיניום, כוסמת, דגנים מעובדים, מוצרי שיער וגילוח, מוצרי טיפוח ועוד. באותה השנה, שווי הסחורה שיוצאה מפקיסטן ללבנון הגיעה לסך שמיכות, מוצרים מכותנה, בגדים, אלכוהול, אבקת סוכר, תרכובות כימיות, מכסי פלסטיק, צינורות גומי, איברים של בעלי חיים, אורז, סרטנים, מזון כבוש, ריבה, מיץ פירות, גלזורה, כלים רפואיים, שיש, טרוורטין וגבס, סבון, ירקות יבשים, תרופות ועוד.

== ייצוג ==
* לבנון מיוצגת בפקיסטן בדרג הקונסולרי על ידי קונסוליה בקראצ'י וכן על ידי שגרירות שהיא מחזיקה באסלאמאבאד, בירת המדינה.
* פקיסטן מיוצגת בלבנון על ידי שגרירות שהיא מחזיקה בביירות, בירת המדינה.

== קישורים חיצוניים ==

== הערות שוליים ==
חוק סדר הדין הפלילי (סמכויות אכיפה - מעצרים)

חוק סדר הדין הפלילי (סמכויות אכיפה - מעצרים) תשנ"ו-1996, המוכר בשם המקוצר חוק המעצרים, הוא החוק המסדיר את נושאי המעצר והעיכוב של חשודים במדינת ישראל.

==הגורמים לחקיקת החוק==
טרם חקיקת החוק, הוסדר נושא המעצרים והעיכובים ב"פקודת סדר הדין הפלילי (מעצר וחיפוש) [נוסח חדש], תשכ״ט–1969". החוק חוקק בשל לחץ שהופעל מכיוונים שונים, בראשם המהפכה החוקתית, שהיווה תהליך חברתי-משפטי ושניתן לראות כדגלה את חוק יסוד: כבוד האדם וחירותו.
חוק יסוד זה והרוח שנפח במערכת המשפט הישראלית דחפו לפסקי דין בנושא המעצרים, שהבולטים בהם היו פסקי הדין בנושא עימאד גנימאת נ' מדינת ישראל.
שני פסקי הדין כוללים דיון משפטי וחברתי על הצורך של החברה להשתמש באמצעי של המעצר בכלל, ובהשפעה של חוק היסוד על צורך זה בפרט.
פסק הדין קובע כי: 

לבד מבתי המשפט, עסקו קודם לשינוי החוק גורמים נוספים לא מעטים בדיני המעצר ובבעייתיות יישומם: כתבות ומאמרים בעיתונות, דו"ח מבקרת המדינה לשנת 1995 והמלצות הוועדה בראשות השופט דב לוין.

בנוסף, נוצר צורך ביצירת חוק ישראלי ברור ונהיר, שכן פקודת סדר הדין הפלילי (מעצר וחיפוש) [נוסח חדש], תשכ״ט–1969, בהיותה "פקודה" הייתה למעשה מורשת מנדטורית מתורגמת, אשר חלק מסעיפיה היה ארכאי ולא תמיד ברור. הפסיקה הענפה שנוצרה משך כמעט יובל שנים, יצרה דוגמה ישראלית לחקיקה שיפוטית, שיצקה משמעות מובנת ללשון הפקודה, תוך שהיא נדרשת לא אחת למקור האנגלי ולמשפט האנגלי המקובל וחקיקה שיפוטית זו נוצקה והובנתה לחוק.

==עקרונות שהתחדשו בחוק==
===העיכוב===
* החוק נתן העדפה ברורה לשימוש בסמכות העיכוב, טרם פנייה לסמכות המעצר.
* הוקנתה סמכות חיפוש ותפיסה כנלווית לסמכות העיכוב.
* משך העיכוב נתחם בזמן קצוב.
* סמכות זו, שקודם לחוק הייתה מסורה לשוטר בלבד, ניתנה במצבים מסוימים גם לאדם פרטי.
* הוענקה סמכות הדומה לזו הנהוגה במשטרת ניו יורק, כששילוב סמכות העיכוב והחיפוש () משמש כאמצעי למניעת עבירות טרם התרחשותן, ולא רק גילוין לאחר שכבר נעברו.

===מעצר לפני הבאה בפני שופט===
* נקבעו עילות מעצר ונוהלי ביצוע מעצר ברורים ומפורטים מכפי שהיו טרם חקיקת החוק.
* השינוי הבולט ביותר בחוק על פני הפקודה שקדמה לו, הוא קיצור זמן החזקת עצור במעצר מ-48 שעות ל-24 שעות.

=== מעצר בבית המשפט===
* החוק קבע מסמרות באשר לשיקולי בתי המשפט בדיוני הארכת מעצר, כשהועדפה באופן בולט עשיית שימוש בחלופות מעצר, כגון מעצר בית, על פני מעצר בבתי מעצר.
* נקבעו תקופות מקסימום להחזקה במעצר לפני הגשת כתב אישום.

==לקריאה נוספת==
* משרד המשפטים, דו"ח הצוות לבדיקת חוק סדר הדין הפלילי (סמכויות אכיפה - מעצרים) (דו"ח ועדת נאוה בן אור) תשנ"ו - 1996

==קישורים חיצוניים==
* 
* 
* [http://fs.knesset.gov.il//13/law/13_ls1_291222.PDF הצעת חוק סדר הדין הפלילי (סמכויות אכיפה ­ עיכוב, מעצר ושחרור), התשנ"ה-­1995] באתר הכנסת
* 
* 

==הערות שוליים==

סדר הדין הפלילי (סמכויות אכיפה - מעצרים)
קטגוריה:מעצר
קטגוריה:סדר דין פלילי
1958 בגרמניה

1958 בגרמניה הייתה השנה בה ציינה גרמניה 87 שנות לאום.

== הנהגה ==
* נשיא גרמניה: תאודור הויס
* קנצלר גרמניה: קונראד אדנאואר

== אירועים ==
* 20 בינואר - גרמניה משתתפת באירוויזיון 1958
* 16 בנובמבר - נערכות בחירות כלליות במזרח גרמניה. בבחירות זכתה מפלגת החזית הלאומית עם 99.9% מהקולות.

== נולדו ==
* 25 בינואר - ירגן הינגזן, אתלט קרב עשר
* 17 בפברואר - קלאודיה שופמן, היסטוריונית וסופרת.
* 21 במרץ - מרליס גר, אצנית מזרח גרמנייה 
* 24 במרץ - רולנד קוך, פוליטיקאי
* 31 במרץ - דיטמר בארטש, פוליטיקאי
* 26 באפריל - אינגולף לוק, שחקן
* 19 במאי - דיטר רייטר, פוליטיקאי
* 23 במאי - תומאס רייטר, אסטרונאוט לשעבר מטעם סוכנות החלל האירופית
* 14 ביוני - אולף שולץ, פוליטיקאי
* 16 ביוני - אולריקה טאובר, שחיינית
* 18 ביוני - פיטר אלמטאייר, פוליטיקאי
* 25 ביולי - קרלהיינץ פורסטר, כדורגלן
* 27 ביולי - ברברה רודניק, שחקנית (נפטרה ב-2009)
* 8 באוקטובר - אורסולה פון דר ליין, פוליטיקאית
* 14 באוקטובר - קורנליה אנדר, שחיין
* 15 בדצמבר - שטפן וייל, פוליטיקאי

== נפטרו ==
* 27 בינואר - אוסקר, נסיך פרוסיה (נולד ב-1888)
* 30 בינואר - ארנסט היינקל, מעצב מטוסים גרמני (נולד ב-1888)
* 22 בפברואר - תיאו הריך, סופר גרמני (נולד ב-1903)
* 3 במרץ - וילהלם זיסר, פוליטיקאי גרמני (נולד ב-1893)
* 21 במרץ - הנס אהרנברג, תאולוג גרמני (נולד ב-1883)
* 6 באפריל - ריינהולד שניידר, משורר גרמני (נולד ב-1903)
* 20 ביוני - קורט אלדר, כימאי גרמני (נולד ב-1902)
* 29 ביוני - קרל ארנולד, פוליטיקאי גרמני (נולד ב-1901
* 25 באוגוסט - לאו בלך, מלחין ומנצח גרמני (נולד ב-1871)
* 10 בספטמבר - פרנץ וסל, שופט גרמני (נולד ב-1903)
* 21 בדצמבר - ליון פויכטוונגר, סופר, מחזאי ומתרגם יהודי-גרמני (נולד ב-1884)
==קישורים חיצוניים==

קטגוריה:שנים בגרמניה
גרמניה
קטגוריה:1958 בגרמניה
פירקת אלנור

פירקת אלנור (בעברית: תזמורת האור ובערבית: فرقة النور) היא תזמורת ישראלית המנגנת מוזיקה ערבית ומזרחית קלאסית. התזמורת הוקמה ב-2013.

== מייסדי התזמורת ==
התזמורת הוקמה על ידי חנה פתיה (מנכ"לית, מפיקה ומנהלת אמנותית של התזמורת), אריאל כהן (מנצח ומנהל מוזיקלי, אמן כלי הקשה), ד"ר יהודה קמרי (חוקר כלי דם ונגן עוד) ורוני שלום (מזרחן).

== מטרות ==
מטרת מקימי התזמורת הייתה "להחיות מחדש את המסורת המוזיקלית המזרחית, המשותפת ליהודים ולערבים בארץ ובעולם"<ref name=":0"></ref> ולהביאה לקדמת הבמה, בהשראת תזמורת קול ישראל בערבית, שפעלה מקום המדינה ועד תחילת שנות התשעים.

== רפרטואר ==
התזמורת מנגנת מוזיקה קלאסית ממצרים, עיראק, לבנון, ארצות המגרב ושאר מדינות המזרח התיכון. לצד ביצועים לשירים של גדולי המוזיקה הערבית כפריד אל-אטרש, אום כולתום, עבד אל-חלים חאפז ועוד, מבצעת התזמורת את השירים הערביים בעיקר בצורה האותנטית והמקורית שלהם, אך גם בצורת פיוטים עבריים שהותאמו ללחנים ערביים. כמו כן מבצעת התזמורת מוזיקה עברית על בסיס המסורת המוזיקלית המזרחית קלאסית.

ב-30 ביולי 2023 הוציאו את הסינגל "מילים של אהבה" עם עמיר בניון.

== חברי התזמורת ==
בתזמורת חברים כ-30 נגנים, מקהלה, וזמרים אורחים, יהודים, ערבים, דרוזים ומוסלמים.<ref name=":0" />

== מופעים ==
התזמורת קיימה מאות קונצרטים המוקדשים למוזיקה הערבית הקלאסית והשתתפה בעשרות פסטיבלים. כמו כן העלתה קונצרטים של מוזיקה האנדלוסית. בשנת 2022 הופיעה התזמורת בדובאי, בקהיר ובמרוקו. התזמורת מופיעה לרוב סביב זמר אורח המתחלף בכל פרויקט; בין היתר הופיעה התזמורת עם ריימונד אבקסיס, נטע אלקיים, נסרין קדרי, זהבה בן, משה חבושה, עמיר בניון, מאמון זיוד, אמל שאהין, עופר לוי, בניה ברבי ואמנים רבים אחרים מישראל ומרחבי העולם. בנוסף קיימה התזמורת שיתופי פעולה מוזיקליים עם אמנים ישראלים מז'אנרים שונים, ביניהם לירון עמרם והדג נחש, מרגול, ואומני ספוקן וורד כיונתן בלומנפלד, ג'ימבו ג'יי ופדרו גראס.

התזמורת מעלה קונצרטים, מופעי רחוב ברחבי הארץ, סדרת מופעי קבלות שבת בירושלים, מופעי מימונה והשתתפה בסדרה הירושלמית לחזנות ולפיוט "בנבל עשור"<ref name=":0" />.

=== מופעים מיוחדים ===

* 2018 - מופע ביום העצמאות בבית הנשיא.<ref></ref>
* ספטמבר 2020 - ביצוע אינסטרומנטלי בקליפ שצולם במגדל עזריאלי בתל אביב של השיר האמירותי "אחיבכּ", המוכר ואהוב בכל רחבי העולם הערבי, לכבוד חתימת הסכם השלום בין ישראל לאיחוד האמירויות ובחריין.
* נובמבר 2020 ושלוש שנים נוספות - באירועים ממלכתיים לכבוד יום היציאה והגירוש של היהודים מארצות ערב ואיראן.<ref name=":0" />
* דצמבר 2020 - קונצרט היסטורי, ששודר לקהל במצרים, בעזרת משרד החוץ, שגרירות ישראל בקהיר והשגרירה אמירה אורון.<ref name=":0" />

* ינואר 2021 - קליפ מחווה מוזיקלית להסכמי השלום עם מדינות ערב, קאבר לשיר ״ח׳איינה״ מבחריין של הזמר הבחרייני ראשיד אלמאג'ד והזמרת המרוקאית אסמאא אלמנוואר<ref></ref>

* מרץ 2022 - הופיעה התזמורת בתערוכת האקספו בדובאי.

==קישורים חיצוניים==
[https://www.fln.co.il/ האתר הרשמי] של תזמורת פירקת אלנור 
*
*
*[https://www.arabicmedia.co.il/דיאלוג-עם-העולם-הערבי-בערבית/ הכירו את התזמורת הישראלית הראשונה שמנהלת דיאלוג עם העולם הערבי – בערבית] באתר חיכמה - בית הספר לערבית ומזרח תיכון

== הערות שוליים ==

קטגוריה:תזמורות ישראליות
קטגוריה:ירושלים: מוזיקה
קטגוריה:להקות אתניות ישראליות
מוצאי שבת ובוקר יום א'

מוצאי שבת ובוקר יום א (באנגלית: Saturday Night and Sunday Morning ) הוא סרט דרמה בריטי משנת 1960 בבימויו של קרל רייז ובהפקתו של טוני ריצ'רדסון, עם אלברט פיני, רייצ'ל רוברטס ושירלי אן פילד בתפקידים הראשיים.

התסריט נכתב על ידי קרל רייז, והוא מבוסס על רומן בשם זה מאת אלן סיליטו משנת 1958.

הסרט שייך לסדרת הסרטים הבריטים שכונו "דרמות כיור המטבח" שהופקו בשנות ה-50 של המאה ה-20 ומהווים חלק מהגל החדש בקולנוע הבריטי . סרטים אלה צולמו בשחור-לבן ועסקו במצוקות מעמד הפועלים קשי היום בעיקר הצעירים השואפים להשתחרר משם ולהתמרד נגד המערכת המדכאת. התופעה הזאת צמחה אחרי מלחמת העולם השנייה כשבריטניה הייתה שקועה במשבר כלכלי עמוק. הצעירים שקיוו מהחברה שתשפר את מצבם התאכזבו. הראשון שעסק בבעיה זו היה ג'ון אוסבורן במחזה "הבט אחורה בזעם" שעובד ב-1959 לסרט בבימויו של טוני ריצ'רדסון,עם ריצ'רד ברטון בתפקיד הראשי.

ב-1999 בחר מכון הסרטים הבריטי את הסרט במקום ה-14 ברשימת 100 הסרטים הבריטים הטובים ביותר במאה ה-20.
הסרט זכה בשלושה פרס באפט"א לקולנוע:
*הסרט הבריטי הטוב ביתר - קרל רייז
*השחקנית הבריטית הטובה ביותר - רייצ'ל רוברטס
*השחקן הבריטי הצעיר והמבטיח ביותר בתפקיד ראשי - אלברט פיני
==תקציר העלילה==
ארתור סיטון (אלברט פיני) הוא צעיר הגר עם הוריו בפרבר מוזנח של נוטינגהאם. רוב השבוע הוא עובד בעבודה משעממת וחד גונית בבית חרושת גדול לאופניים שם הוא מייצר כל הזמן אותו רכיב. הוא מתנחם בכך שלקראת כל סוף שבוע הוא מקבל שכר של 14 פאונדים שחלק מזה הוא נותן להוריו ואת השאר הוא מבזבז בבילוי בפאבים עם חברו ברט (נורמן רוסינגטון), בשתיית בירה ואלכוהול ובחיזור אחר בחורות.

הוא מנהל קשר רומנטי עם ברנדה (רייצ'ל רוברטס) המבוגרת ממנו, אמא לילד ונשואה לג'ק (בריאן פרינגל) העובד עם ארתור באותו בית החרושת.

באותו זמן מנהל ארתור קשר עם בחורה רווקה ויפה בשם דורין (שירלי אן פילד). ברנדה מודיעה לו שהיא בהריון ממנו והוא מבקש מדודתו עדה (הילדה בייקר) שתייעץ לה איך להפסיק את ההריון אך עצותיה לא עוזרות וברנדה מגלה לבעלה את הדבר.

כאשר ארתור מבלה עם דורין בפארק שעשועים עוקבים אחריו שני חיילים חברים של ג'ק ובפינה חשוכה חובטים בו קשות.

ארתור מתאושש בביתו, דורין באה לבקר אצלו והרומן ביניהם מתחמם. הוא חוזר לעבודתו והם מתחילים לתכנן את נישואיהם אף על פי שיש לו רגשות מעורבים בקשר להקמת משפחה.

==קישורים חיצוניים==
* 

*[https://www.youtube.com/watch?v=OHsOSySZOyo קדימון לסרט מוצאי שבת ובוקר יום א'], באתר יוטיוב

קטגוריה:סרטי 1960
קטגוריה:סרטי דרמה בריטיים
קטגוריה:סרטי שחור-לבן בריטיים
קטגוריה:סרטים באנגלית
קטגוריה:סרטים בריטיים
קטגוריה:סרטים מבוססי ספרים
צבא התחלופה

צבא התחלופה (בגרמנית: Ersatzheer, אֶרזַצהֶר) היה חלק מצבא הקיסרות הגרמנית במהלך מלחמת העולם הראשונה, וחלק מהורמאכט במהלך מלחמת העולם השנייה. פעילותו התבססה בגרמניה עצמה, והוא כלל יחידות מפקדה, מנהלה, כוחות אימון והכשרה וכוחות משמר. תפקידו העיקרי היה לספק מילוי-מקום ליחידות הלוחמות של הצבא הסדיר. 

== ברייך השלישי ==
צבא התחלופה התהווה במחוזות הצבאיים השונים בגרמניה, והוטלו עליו ביצוע גיוס החובה, הכשרת כוח האדם ומילוי מקום, כמו גם ניסויים בציוד צבאי חדש, תפקידי מנהלה, ואחריות ללוחמים הנמצאים בחופשת בית.

תוכנית המגירה של צבא התחלופה, מבצע ולקיריה, שונתה במסגרת קשר העשרים ביולי מתוך כוונה לנצל אותה לטובת התנקשות בהיטלר, השתלטות על ערים גרמניות, פירוק האס אס מנשקו ועצירת ההנהגה הנאצית. מפקד הצבא, גנרל-אוברסט פרידריך פרום, שלט בתהליכי הרכש והייצור הצבאיים ופיקד על כל הכוחות שנמצאו בגרמניה, ולכן היה לו כוח מספיק לשליטה על אדמת גרמניה. סירובו לשתף פעולה עם התוכנית להפיכה היוותה מכשול רציני לקושרי הקשר. לאחר כישלון ניסיון ההפיכה תפס הימלר אישית את הפיקוד על הצבא, כדי למנוע ניצול שלו לניסיון התנקשות נוסף.

== ראו גם ==

* קשר העשרים ביולי
* מבצע ולקיריה

קטגוריה:גרמניה הנאצית: צבא וביטחון
דוד טברסקי (ירושלים)

האדמו"ר מרחמסטריווקא
רבי דוד טברסקי (נולד בכ"ה בחשוון ה'תשי"ג, נובמבר 1952) הוא האדמו"ר הנוכחי מרחמסטריווקא בישראל.

==תולדותיו==
נולד בירושלים לרבי ישראל מרדכי ולשרה גרינא בת הרב אלכסנדר אורי (בעל תשובה חסיד רחמסטריווקא, צאצא של רבי צבי אלימלך שפירא מדינוב). גדל בצל זקנו רבי יוחנן, שימשו, וישן בביתו. למד בישיבת עץ חיים.

בי"ח בסיוון ה'תשל"ב (מאי 1972), נישא לבתו של רבי משה ניישלאס, רב שיכון סקווירא. בשנים הראשונות לאחר נישואיו גר בשיכון סקווירא.

לאחר שאביו נפטר בשנת ה'תשס"ד, סירב רבי דוד להתמנות לאדמו"ר, והציע לחסידי אביו שיקבלו את מרות דודו רבי חי יצחק, המכהן כאדמו"ר בארצות הברית, או שימנו לאדמו"ר את אחיו הרב נחמן יוסף. בסופו של דבר קיבל על עצמו את התפקיד בהוראת דודו.

==מהנהגותיו==
חי יצחק מרחמסטריווקה ארצות הברית]]
רבי דוד הוא תלמיד של רבי משה אריה פריינד, שהיה חסיד סאטמר, ובדעותיו נוטה לדעותיו של רבו. בשונה מאביו, אינו מורה להשתתף בבחירות בנימוק שאינו רוצה להתערב בפוליטיקה. הורה למוסדותיו להפסיק ליטול כסף מתקציבי מדינת ישראל.

נהג לערוך טישים ביחד עם דודו רבי חי יצחק, האדמו"ר מרחמסטריווקה בארצות הברית.

מאריך בתפילה. תפילות ראש השנה שלו נמשכות כמעט עד לשקיעת החמה.

==צאצאיו==
לרבי דוד שתי בנות, שנולדו לו לאחר שנות ציפייה ארוכות. הן נישאו לחתניו:
*שמואל אבא טברסקי, בנו של בן דודו הרב יעקב יוסף טברסקי.
*דוד יצחק יעקב בידרמן, בן רבי נחמן בן רבי אלתר מלעלוב.

==ראו גם==
* חי יצחק טוורסקי

==לקריאה נוספת==
*ממלכת הפשטות והאמת (כתבת פרופיל), משפחה, כ"ט באייר תשע"א

==קישורים חיצוניים==

* 
* 

==הערות שוליים==

קטגוריה:ילידי 1952
קטגוריה:ירושלים: אדמו"רים
קטגוריה:אדמו"רי רחמסטריווקא
קטגוריה:בוגרי ישיבת עץ חיים
קטגוריה:גבעת משה: אישים
אנטואן, דוכס לורן

אנטואן, דוכס לורן (בצרפתית: Antoine de Lorraine; 4 ביוני 1489 - 14 ביוני 1544), היה דוכס לורן בין השנים 1508–1544.

==ביוגרפיה==
אנטואן נולד ב-4 ביוני 1489 בבר-לה-דוק, לרנה השני, דוכס לורן ולפיליפה מחלרה, בתם של אדולף, דוכס חלרה וקתרין מבורבון. אנטואן התחנך בחצרו של לואי השנים עשר, מלך צרפת יחד עם אחיו קלוד, והתיידד עם פרנסואה, דוכס אנגולם.

בשנת 1508 מת אביו, ואנטואן ירש את נחלתו ותאריו. בשנת 1509 הוא מינה את אמו לעוצרת הדוכסות יצא להילחם באיטליה, שם הוא לחם בקרב אניידלו ובקרב מארינייאנו, אולם לאחר מכן חזר לצרפת ולא השתתף בקרב פאביה, שבו נפל פרנסואה הראשון, מלך צרפת בשבי.

אנטואן נאלץ להתמודד עם הרפורמציה הפרוטסטנטית, וב-26 בדצמבר 1523 אף הוציא צו נגדה. בשנה שלאחר מכן פרץ מרד האיכרים של אלזס, במהלכו כבשו המורדים את סאברן וניסו לכבוש את סן-דייה-דה-ווז', בעוד האיכרים של פיי דה ביטש מרדו גם הם במאי 1525. אנטואן שלח משלחת צבאית שעלתה על סאברן ב-17 במאי וריסקה צבא איכרים ב-20 במאי ליד סלסטה. לאחר מכן הוא פרסם צווים אחרים נגד הפרוטסטנטים.

אנטואן שמר על נייטרליות במלחמות שהתרחשו בין פרנסואה הראשון, מלך צרפת לקרל החמישי, קיסר האימפריה הרומית הקדושה, ובחוזה נירנברג (26 באוגוסט 1542), הוא השיג את עצמאותה של דוכסות לורן מקרל החמישי.

בשנת 1538 הוא טען לזכותו על התארים של דוכס חלרה ורוזן צוטפן, בעקבות מותו של קרל השני, דוכס חלרה, אך לא הצליח לזכות בתארים הללו. בשנת 1539 סבל אנטואן משגדון, ובשל כך ביקש מאחייניתו, מרי דה גיז לשלוח לו סוס סקוטי, שעליו קיווה שיהיה לו קל יותר לרכוב. ב-14 ביוני 1544 מת אנטואן בבר-לה-דוק, ובנו פרנסואה הראשון, דוכס לורן ירש את נחלתו ותאריו.

==משפחתו==
ב-26 ביוני 1515 התחתן אנטואן עם רנה מבורבון, בתם של ז'ילבר, רוזן מונפנסייה וקיארה גונזאגה, ממנה נולדו לו 6 ילדים:
* פרנסואה הראשון, דוכס לורן (1517–1545)
* ניקולא, דוכס מרקור (1524–1577)
* ז'אן מלורן (1526–1532)
* אנטואן מלורן (1528)
* אנה מלורן (1522–1568), התחתנה עם רנה משאלון, ולאחריו התחתנה עם פיליפ השני דה קרוי
* אליזבת מלורן (1530)

==אילן יוחסין==

==קישורים חיצוניים==

קטגוריה:דוכסי לורן
קטגוריה:אנשי צבא צרפתים
קטגוריה:ילידי 1489
קטגוריה:נפטרים ב-1544
תגובת פלהמן

סוס עם תגובת פלהמן
תגובת פלהמן (באנגלית: Flehmen response), הנקרא גם התנהגות פלהמן, היא התנהגות בה חיה מפשילה כלפי מעלה השפה העליונה תוך חשיפת השיניים הקדמיות, שואפת אוויר בנחיריים אשר בדרך כלל סגורים ואז נשארת במצב זה במשך מספר שניות. תגובה זו עשויה להיות למראה או אל מול חומר המעורר עניין בבעל החיים. התגובה עשויה להתבצע אף בצוואר מתוח ובראש המורם גבוה באוויר.

תגובת פלהמן קיימת במגוון רחב של יונקים, כולל פרסתנים וחתוליים. התגובה מאפשרת העברת פרומונים וריחות אחרים לתוך איבר יעקובסון הנמצא מעל תקרת הפה דרך תעלה אשר פתחה נמצא מאחורי השיניים הקדמיות של החיה.

== מקור המונח ==
מקור המונח בפועל בגרמנית <span>flehmen</span>, אשר משמעותו חשיפת השיניים העליונות. מונח זה התגלגל לגרמנית מן המילה בסכסונית עילית flemmen, אשר משמעותו "להראות רע לב".

== תיאור ==
חיה עשויה להגיב בתגובת פלהמן כאשר היא בוחנת אתר המעורר בה עניין, ובאופן כללי יותר ריחות או טעמים מעוררי עניין. התגובה מאופיינת בהפשלת השפה העליונה באופן החושף את השיניים הקדמיות והחניכיים, ולאחריה שאיפת אוויר והחזקת מנח זה של השפתיים למשך מספר שניות. התגובה עשויה להתבצע על במקומות מסוימים, במקרים אלה בעל החיים עשוי גם ללקק את האתר המעורר בו עניין, תגובת פלהמן עשויה להתבצע אף עם הצוואר מתוח, ראש מורם גבוה באוויר לחקירה כללית את הריחות בסביבה. תגובת פלהמן עשויה לשוות לבעלי החיים מראה של מי שמגחך או צוחק.

==תפקיד התגובה==
===תקשורת תוך-מינית===
התפקיד העיקרי, או הסיבה העיקרית, לתגובת פלהמן היא תקשורת תוך-מינית. התגובה מחדירה אוויר הנושא פרומונים לתוך איבר יעקובסון אשר מעל תקרת הפה ובאמצעותה יכול בעל החיים לקלוט "מסרים" כימיים. כך יכול בעל החיים לקבל מידע מן הסוגים הבאים על חברים אחרים במינו הנמצאים בסביבתו.

===תקשורת בין-מינית===
בעזרת תגובת פלהמן יכול בעל החיים אף לדעת על בעלי חיים ממינים אחרים. במחקר שנערך על עזים נבדקה תגובת פלהמן של העז לדגימות שתן מ-20 מינים אחרים של בעלי חיים, חלקם מינים שאינם יונקים. המחקר מצא שיש מרכיב משותף בשתן של כל בעלי החיים, פרומון בין-מיני, הגורם לתגובת פלהמן. באופן מיוחד נמצא כי רמות פרומון של אנדרוגן, הביאו לתגובת פלהמן בעזים.

==יונקים עם תגובת פלהמן==
מגוון רחב של יונקים מגיבים בתגובת פלהמן, מינים טורפים ושאינם טורפים.

בין חיות הבית חתולים וסוסים הם הבולטים בתגובת פלהמן ולשני מינים אלה תגובות פלהמן חזקות לריחות. סוסים זכרים מריחים בדרך כלל סוסות מיוחמות, בעוד שאצל ג'ירפות הזכר אף טועם את השתן של הג'ירפה המיוחמת.

בין שאר בעלי החיים בהם נצפתה תגובת פלהמן ניתן למנות תאו אפריקני, טיגריס, טפיר, אריה, למה מצויה, קובוס שחור-רגל, קיפוד אירופי, קרנף, פנדה ענקית והיפופוטם.
<gallery heights="150px" widths="200px">
File:Tapirus.terrestris.flehmen.jpg|תגובת פלהמן בטפיר
20100916 0855.jpg|תגובת פלהמן באייל קנדי
Burenziegenbock 1.JPG|תגובת פלהמן בעז
Zebra July 2008-1.jpg|תגובת פלהמן בזברה
Alpensteinbock Capra ibex ibex Tierpark Hellabrunn-6.jpg|תגובת פלהמן ביעל אלפיני
A smiling burro in SN by Daniel Hackett (25019336811).jpg|תגובת פלהמן בחמור
</gallery>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אתולוגיה
קטגוריה:מיניות בבעלי חיים